اوزبیکستان, روسیه, قزاقستان, افغانستان و پاکستان "مزار شریف- کابل- پشاور" تیمیر یولی نینگ قوریلیشی بیلن علاقه لی اوز ارا کیلیشیب آلدی.
اوزبیکستان دولت تیمیر یوللری باشقرمه سی تامانیدن بیریلگن بیاناتده, اوزبیکستان, روسیه, قزاقستان, افغانستان و پاکستان تیمیر یوللری اداره لری مسئول لری نینگ پایتخت تاشکینتده "مزار شریف- کابل- پشاور" تیمیر یولی نینگ قوریلیشی توغریسیده بحث قیلگن لیک لری بیلدیریلدی.
عینی دمده اوشبو ییغیلیش جریانیده خوددی شوو تیمیر یولی نینگ قوریلیشی بیلن علاقه لی ایشلر و مالی وجهی توغریسیده بیر کیلیشوو گه قول قویلگن لیگی هم معلوم قیلیندی.
بیاناتده, اوروپا, روسیه, اوزبیکستان, افغانستان, پاکستان, هندوستان و جنوبشرقی آسیا اولکه لری نی بیر بیرلری گه باغلیدیگن "مزار شریف- کابل- پشاور" ینگی تیمیر یولی نینگ منطقه ده تجارت نی رواجلنتیریب خوددی شوو اولکه لر اورته سیده گی اوز ارا همکارلیک میزانی نی آرتیره دیگن لیگی و افغانستان نینگ رواجله نیشی گه حصه قوشه دیگن لیگی ایسله تیلدی.
افغانستان جمهوررئیسی محمد اشرف غنی نینگ 2017 – ییل دسامبر آییده تاشکینت گه قیلگن سفری جریانیده, اوزبیکستان بیلن افغانستان اورته سیده اوزونلیگی 760 کیلومتر بوله دیگن "مزارشریف- شبرغان- میمنه- هرات" تیمیر یولی نینگ قوریلیشی بیلن علاقه لی بیر کیلیشوو گه قول قویلگن ایدی.
اوزبیکستان, آلدین افغانستانده "حیرتان – مزارشریف" تیمیر یولی نی قورگن ایدی.
